**Р Е Ш Е Н И Е № ПВ-4-ЕО-П/2015г.**

**1**. Процедурата по реда на глава шеста от Закона за опазване на околната среда(ЗООС) за **Общ устройствен план (ОУП) на Община Раковски**  е започнала с внасяне в Регионалната инспекция по околната среда и водите – гр. Пловдив на задание c изх. № 32-02-16/23.07.2014г., Вх. № ОВОС-604/23.07.2014г. от Възложителя Община Раковски.

**2**. Изготвянето на ОУП попада в хипотезата на чл. 2, ал.1, т. 1 от Наредбата за условията и реда за извършване на екологична оценка на планове и програми (Наредба за ЕО) и е предмет на задължителна екологична оценка. С писмо изх. № ОВОС-604/31.07.2014г. на Възложителя са дадени указания във връзка с провеждането на така определената процедура по екологична оценка и относно приложимата процедура по реда на реда на чл. 31 от Закона за биологичното разнообразие (ЗБР).

**3**. Предвид изискванията на чл. 7а, ал.5, т.1 от Наредбата за ЕО се констатира, че повече от 12 месеца от изпращането на писмо изх. № ОВОС-604/31.07.2014г. от страна на Възложителя не са предприети действия по изпълнение на дадените указания по чл.12, ал.1 от Наредбата за ЕО.

**4**. В съответствие с разпоредбата на чл.7а, ал. 6 от същата Наредба на Възложителя е изпратено напомнително писмо с изх. № ОВОС-604/2014/13.11.2015г., с което е определен срок до 14 дни от получаването му, в който Възложителят да представи в РИОСВ изисканата документация или да внесе искане за прекратяване на процедурата по ЕО.

**5**. С писмо изх. № 00-11-8/30.11.2015г. вх. № ОВОС-604/02.12.2015г. Възложителят е уведомил РИОСВ Пловдив за прекратяване на процедурата по изготвяне на проект за ОУП и доклад за ЕО. Към днешна дата не е внесена документация, позволяваща провеждането на процедурата по задължителна ЕО.

**Въз основа на изложеното фактическо обстоятелство, на основание чл.7а, ал.5, т.1 от Наредбата за EО и & 2 от Наредбата за условията и реда за извършване на оценка за съвместимост**

**Р Е Ш И Х :**

**Прекратявам процедурата** по реда на глава шеста от Закона за опазване на околната среда, в т.ч. оценка за съвместимост по реда на Закона за биоразнообразието за **ОУП на община Раковски**

**С прекратяването на процедурата относно представения ОУП, не се изключва възможността на Възложителя да подаде ново искане по реда на Наредбата за ЕО.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 17.12.2015г.**

*Директор на РИОСВ - Пловдив*